1. J. nr. 130–10/00548 Frábýti til grundstykki til Magn støð í Saltangará. Ummæli frá Teknisku deild: TD mælir til at frábýta uml. 550 m 2 burtur av matr. 219a, og mælir eisini til at frábýta uml. 7 m 2 burtur av matr. 216 til samanlegging við matr. 219a Stykkini uml. 550 m 2 burtur av matr. 219a, matr. 211b og matr. 216 skulu leggjast saman til eitt grundstykkið. -Byggi- og býarskipanarnevndin hevur á fundi 20/10-2010 tikið undir við tilráðingini frá Teknisku deild. -Býráðið hevur á fundi 28/10-2010 samtykt at taka undir við tilmælinum frá Byggi- og býarskipanarnevndini. 2. J. nr. 132–10/00530 Kári E. Jacobsen heitir á býráðið um at fremja samstarv millum skúlarnar í kommununi. -Mentanarnevndin á fundi 19/10-2010: Meirilutin Fríðbjørg Weihe og Beinta Olsen mælir til at útseta málið til januar 2011. Minnilutin Kári E. Jacobsen mælir frá at útseta málið. -Býráðið hevur á fundi 28/10-2010 samtykt uppskot frá Kára E. Jacobsen um at beina málið aftur í Mentanarnevndina til viðgerðar. 3. J. nr. 254–09/00392 Foreldrabólkurin fyri Ungdómshús í Runavíkar kommunu biður um fund við mentanarnevndina at viðgera spurningin um kommunan vil verða við til at fáa eitt ungdómshús at virka beinanvegin. -Mentanarnevndin hevur á fundi 18/05-2010 samtykt at taka upp fund við foreldrabólkin fyri ungdómshús. -Mentanarnevndin hevur á fundi 21/09-2010 samtykt, at formaðurin setir seg í samband við Nes kommunu um møguligt samstarv áðrenn næsta fund í mentanarnevndini. -Ein minnilutin Beinta Olsen mælir á fundi 19/10-2010 til at avseta kr. 300.000, -til ungdómshús á fíggjarætlanini fyri 2011. -Býráðið hevur á fundi 28/10-2010 samtykt at taka undir við tilmælinum frá Beintu Olsen um at avseta kr. 300.000, -til ungdómshús á fíggjarætlanini fyri 2011. 4. J. nr. 102–10/00509 Møguligar eykajáttanir fyri 2010. -Fíggjarnevndin hevur á fundi 21.10. 2010 mælt til at veita eykajáttan upp á 1,2 mió sambært meting frá fíggjarleiðaranum: · Øki 1: 300 tkr (RS 120) · Øki 2: 400 tkr (RS 204, 222 og 290) · Øki 3: 500 tkr-Býráðið hevur á fundi 28/10-2010 samtykt við fyrstu viðgerð at veita eykajáttan uppá 1,2 mió. til hesi rakstrarstøð: · Øki 1: 300 tkr (RS 120) · Øki 2: 400 tkr (RS 204, 222 og 290) 5. J. nr. 111–10/00537 TAKS biður í skrivi df. 11/10-2010 um álit til umsókn frá Fornminnisfelagnum í Funningi, sum søkir um skattafrælsi. -Fíggjarnevndin hevur á fundi 21.10. 2010 viðmælt til at veita skattafrælsi sambært umsóknina. -Býráðið hevur á fundi 28/10-2010 samtykt at taka undir við tilmælinum frá fíggjarnevndini. 6. J. nr. 102–10/00507 Fyrsta viðgerð av fíggjarætlanini fyri 2011 fyri Runavíkar kommunu. -Fíggjarnevndin hevur á fundi 21.10. 2010 gjøgnumgingið fíggjarætlan fyri øki 1 (skjal A) og uppskotini frá øllum nevndunum til fíggjarætlan fyri 2011–sí yvirlit, skjal B. Samsvar er ikki millum inntøkur og útreiðslur. Staðfestast kann, at hallið er 17 mió. Heitt verður á nevndirnar um at koma við sparingum, bæði í rakstri og íløgum til 2. viðgerð. Mælt verður til, at skattaprosentið verður óbroytt (22%) og at barnafrádrátturin fyri 2011 hækkar við 250 kr til 4.250 kr.-Býráðið hevur á fundi 28/10-2010 samtykt at taka undir við tilmælinum frá fíggjarnevndini.